Defensora persones amb discapacitat de l’Ajuntament de VLC_Teresa Navarro. QUI ÉS QUI.  27/12/23
Channel: ACICOM . Associació Ciutadania i Comunicació
Date: 2024-01-03

XARREM amb: 
Teresa Navarro Ferreros, Defensora de les persones amb discapacitat de l’Ajuntament de València i vocal de la Federació de Síndrome X-Fràgil.

https://twitter.com/TeresaNF1

En el programa València, Klara i Transparent, donem veu a les organitzacions socials. A les persones que es preocupen i ocupen en millorar la societat. 
Forma part de la línia anomenada QUI ÉS QUI? per visibilitzar a les entitats i persones, difonent el que fan. Persone si entitats que es preocupen i ocupen en limmorar la societat. 
Es tracta de garantitzar el dret constitucional dels grups socials a l'accés als mitjans de comunicació i empoderar a la ciutadania organitzada. 

LA DEFENSORA DE LES PERSONES AMB DISCAPACITAT DE L'AJUNTAMENT DE VALÈNCIA
 - Qui és?  És la persona designada pel Consell Municipal de Persones amb Discapacitat que té com a missió protegir i defensar els drets de les persones amb discapacitat de la ciutat de València. 
- De qui depèn? Depèn orgànicament de la regidoria que tinga assumides les competències en matèria de Serveis Socials. Actualment es troba adscrita a aquesta Regidoria. 
- On s’ubica? S’ubica en les dependències de la regidoria de Serveis Socials. Edifici de la Tabaquera C/ Amadeu de Savoia, 11 CP 46010 Pati B, 2a. planta 
- Contacte  defendiscap@valencia.es  96 208 52 29 
- Quin és l’horari d’atenció? Dimecres i divendres d’11,00 a 13,30 hores (amb cita prèvia). - Quines són les seues funcions?  
Vigilar el compliment de la normativa vigent sobre discapacitat, a través del Consell Municipal de Persones amb Discapacitat.  
Vetllar pel compliment dels drets de les persones amb discapacitat.  
Atendre les reclamacions i sol·licituds que es presenten pel col·lectiu de persones amb discapacitat, o que les afecten.  
Elevar propostes a la Corporació a través del Consell Municipal de Persones amb Discapacitat en defensa dels drets i interessos del col·lectiu de persones amb discapacitat.  Vetllar per la inclusió del col·lectiu de les persones amb discapacitat en cadascun dels àmbits.  
Afavorir l’impuls de campanyes de sensibilització social.  
Prestar una especial atenció i protecció cap a aquelles persones amb un major grau de discapacitat, per tal d’evitar situacions de desemparament. 
- Com exerceix les seues funcions? Amb total independència i objectivitat, pel que no resta sotmesa a cap mandat imperatiu. No rep instruccions de cap autoritat i exercix les seues funcions amb total autonomia i segons el seu criteri, investigant i resolent queixes formulades. En l'exercici de les seues funcions, pot dirigir-se a l'Ajuntament a través del Consell Municipal de Persones amb Discapacitat. Inclou les seues actuacions en un informe trimestral que lliura al Ple del Consell Municipal de Persones amb Discapacitat. 
- Quin és el seu funcionament?  Pot iniciar les seues actuacions, d'ofici o a instància de part, per tal d’esclarir els actes i resolucions de l'Administració municipal i dels seus agents, en relació amb el col·lectiu de persones amb discapacitat.  No iniciarà actuacions o investigacions sobre assumptes que estiguen sent objecte de procediment judicial; ni dels quals en tingués coneixement el Síndic de Greuges o el Defensor del Poble.  No podrà interposar accions judicials davant jutjats i tribunals, ni estarà facultada per a anul·lar ni modificar cap classe d'actes o resolucions de l'Administració municipal, però podrà suggerir criteris alternatius per a la seua possible modificació. Igualment, podrà formular als organismes i autoritats afectades advertiments, recomanacions, suggeriments i recordatoris relatives als seus deures legals, en els casos que estime procedents.  Donarà compte trimestralment al Ple del Consell Municipal de Persones amb Discapacitat de la gestió realitzada en un informe que presentarà en sessió extraordinària.  
- Com presentar-li i tramitar queixes i sol·licituds? Es presentaran per escrit o verbalment. En tot cas, haurà de quedar constància del nom, cognoms, DNI i adreça de la persona interessada, així com la seua signatura. En el cas de que es faça oralment, la persona interessada signarà la transcripció de la seua queixa o sol·licitud. A les queixes i sol·licituds s'acompanyaran, si escau, els documents i mitjans de prova que les fonamenten. Els ciutadans que desitgen presentar les seues queixes o sol·licituds verbalment hauran de sol·licitar per escrit una entrevista personal amb aquesta, havent d'exposar en la referida sol·licitud les raons de la seua petició. El/la Defensor/a de les Persones amb Discapacitat registrarà i justificarà la recepció de les queixes i sol·licituds que es formulen, sent objecte d'una valoració preliminar encaminada a resoldre la seua admissibilitat.

Per a saber-ne més:
- https://valenciaplaza.com/defensora-personas-discapacidad-realiza-383-atenciones-primer-ano
- https://www.levante-emv.com/valencia/2022/08/05/defensora-personas-discapacidad-realiza-383-73099731.html?utm_source=twitter&utm_medium=social&utm_campaign=btn-share